बड़ौत मेरठ मार्ग पर हिंडन नदी के पास शनिवार की देर रात ईंटों से भरे ट्रैक्टर ट्रॉला व बोलेरो गाड़ी की आमने सामने की टक्कर हो गई। जिससे ट्रैक्टर पर सवार एक युवक की मौत हो गई। दुर्घटना में ट्रैक्टर व बोलेरो चालक सहित 9 लोग गंभीर रूप से घायल हुए हैं। घायलों को अस्पताल में भर्ती कराया गया है।
 मुज्जफरनगर के जोला गांव के एक ईंट भट्ठे से खिवाई निवासी ट्रैक्टर चालक शोएब ट्रॉला में ईंट भरकर गांव में ला रहा था। उसके साथ गांव के फारुख पुत्र जाबिर, सोनू पुत्र वकील, ओसामा पुत्र नब्बू भी थे। बरनावा से खिवाई का ही एक युवक दिलशाद दिल्लू घर जाने के लिए ट्रैक्टर में बैठ लिया।
 बड़ौत मेरठ मार्ग पर हिंडन नदी के पास सामने से आ रही एक बोलेरो गाड़ी व ट्रैक्टर ट्रॉला की जबरदस्त टक्कर हो गई, जिससे ट्रैक्टर नीचे खाई में जा गिरा। इंस्पेक्टर सलीम अहमद ने बताया कि ट्रैक्टर पर सवार दिलशाद दिल्लू की मौत हो गई। ट्रैक्टर चालक शोएब, फारुख, सोनू, ओसामा गंभीर रूप से घायल हुए हैं। सभी घायलों को गंभीर हालत में सीएचसी बिनौली से जिला अस्पताल बागपत के लिए रेफर किया है।
 इंस्पेक्टर ने बताया कि बोलेरो गाड़ी में सवार आरिफ सद्दाम, खालिद, साजिद निवासी दभेड़ी मुज्जफरनगर हर्रा गांव में एक शादी समारोह में बारात में आए थे। जो गाड़ी में सवार होकर वापस अपने गांव जा रहे थे। ये चारों गंभीर रूप से घायल हुए हैं। बारात के अन्य लोग उन्हें मेरठ अस्पताल में लेकर गए हैं। सूचना पर सीओ बागपत देवेंद्र शर्मा ने पहुंचकर दुर्घटना की जानकारी ली। पुलिस ने दोनों वाहनों को हटाकर जाम को खुलवाया। पुलिस का कहना है कि आगे की कार्रवाई की जा रही है।
 This website follows the DNPA Code of Ethics.
 
बड़ौत मेरठ मार्ग पर हिंडन नदी के पास शनिवार की देर रात ईंटों से भरे ट्रैक्टर ट्रॉला व बोलेरो गाड़ी की आमने सामने की टक्कर हो गई। जिससे ट्रैक्टर पर सवार एक युवक की मौत हो गई। दुर्घटना में ट्रैक्टर व बोलेरो चालक सहित नौ लोग गंभीर रूप से घायल हुए हैं। घायलों को अस्पताल में भर्ती कराया गया है। मुज्जफरनगर के जोला गांव के एक ईंट भट्ठे से खिवाई निवासी ट्रैक्टर चालक शोएब ट्रॉला में ईंट भरकर गांव में ला रहा था। उसके साथ गांव के फारुख पुत्र जाबिर, सोनू पुत्र वकील, ओसामा पुत्र नब्बू भी थे। बरनावा से खिवाई का ही एक युवक दिलशाद दिल्लू घर जाने के लिए ट्रैक्टर में बैठ लिया। बड़ौत मेरठ मार्ग पर हिंडन नदी के पास सामने से आ रही एक बोलेरो गाड़ी व ट्रैक्टर ट्रॉला की जबरदस्त टक्कर हो गई, जिससे ट्रैक्टर नीचे खाई में जा गिरा। इंस्पेक्टर सलीम अहमद ने बताया कि ट्रैक्टर पर सवार दिलशाद दिल्लू की मौत हो गई। ट्रैक्टर चालक शोएब, फारुख, सोनू, ओसामा गंभीर रूप से घायल हुए हैं। सभी घायलों को गंभीर हालत में सीएचसी बिनौली से जिला अस्पताल बागपत के लिए रेफर किया है। इंस्पेक्टर ने बताया कि बोलेरो गाड़ी में सवार आरिफ सद्दाम, खालिद, साजिद निवासी दभेड़ी मुज्जफरनगर हर्रा गांव में एक शादी समारोह में बारात में आए थे। जो गाड़ी में सवार होकर वापस अपने गांव जा रहे थे। ये चारों गंभीर रूप से घायल हुए हैं। बारात के अन्य लोग उन्हें मेरठ अस्पताल में लेकर गए हैं। सूचना पर सीओ बागपत देवेंद्र शर्मा ने पहुंचकर दुर्घटना की जानकारी ली। पुलिस ने दोनों वाहनों को हटाकर जाम को खुलवाया। पुलिस का कहना है कि आगे की कार्रवाई की जा रही है। This website follows the DNPA Code of Ethics.